**Fizika szakterületi koordinátor záró beszámolója**

**2016. május 16. – 2016. május 10.**

**Időrendi bontá**s

* május 16. Alakuló Küldöttgyűlés
* május 18. Választmány
* május 29. Tisztségviselői ülés
* Augusztus 22. Véglegesítő gólyatábori megbeszélés
* Augusztus 23-28. Fizikus gólyatábor
* Szeptember 2. Kritériumdolgozatok, közös tárgyfelvétel
* Szeptember 4. Beiratkozás, szakos előadás, ünnepélyes kézfogó
* Szeptember 7. Választmány
* Szeptember 10. Fizikus gólyameeting
* Szeptember 15. Küldöttgyűlés
* *Szeptember 15. Mafihe EHB Tisztújító ülés*
* Szeptember 16. Fizika Szakterületi Csoport ülés
* Szeptember 21. Választmány
* Szeptember 24. Fiziqs ’SKÜ
* *Szeptember 25. Mafihe EHB elnökségi ülés*
* Szeptember 29. Választmány
* Október 2. ELTEfeszt
* Október 5. Választmány
* Október 9. Szakterületi Bizottság ülés
* 2015. november 30. Választmány
* 2015. december 1. Küldöttgyűlés
* 2015. december 2. Szakterületi Csoport Ülés
* *2015. december 18. Mafihe EHB elnökségi ülés*
* *2016. január 21-23. Educatio*
* 2016. január 29. TTK Nyílt Nap 2016
* 2016. február 1. Választmány
* 2016. február 1. Tisztségviselői ülés
* február 8. – Magyar Fizikushallgatók Egyesületének ELTE Helyi Bizottságának elnökségi ülése
* február 9. – Küldöttgyűlés
* február 15. – Választmány
* február 16. – Szakterületi Bizottsági ülés
* február 18. – Fiziqs Bevonó
* február 22. – Tisztségviselői ülés
* február 9. – Választmány
* március 3. – Fiziqs Korcsolya
* március 7. – Tisztségviselői ülés
* március 8. – Rendkívűli Küldöttgyűlés
* március 9. – Dékáni bemutatkozás
* március 10. – Gravitációs Hullám Party
* március 29. – Mentorkirándulás
* április 4. – Tisztségviselői ülés
* április 7. – Mentorelbeszélgetés
* április 11. – Szakterületi Csoport ülés
* április 12. Küldöttgyűlés
* április 21. SzaB
* április 18. Választmány
* április 23-24. Mentorhétvége
* április 25. Tisztségviselői ülés
* április 27. Biofizika felező
* május 2. tisztségviselői ülés
* május 9. Választmány

A ciklus kezdetén a pályázatomat két egységre építettem fel: a kétirányú kommunikációra, illetve rendezvények szempontjából az EHB-val való együttműködésre.

**Kétirányú kommunikáció**

Továbbra is úgy gondolom, hogy a szakterületi koordinátor elsődleges szerepe az, hogy megteremti a kapcsolatot és megvalósítja a kommunikációt a szakterületi hallgatói és egy másik fél között, legyen az a Kar, az oktatók vagy külsősök. A levelezőlisták, a csoportok és a szakterületi oldal folyamatos frissítésével, illetve a heti programajánló hírlevéllel vélem remélni, hogy sikerült a hallgatókat időben tájékoztatni az őket érintő ügyekről. Ebben nagy segítségemre volt az EHB a heti hírlevél összeállításában, illetve a kommunikációs elnökhelyettes a “Riadóláncz” beindításával. A tapasztalat azt mutatja, hogy a tanulmányokkal kapcsolatos információkat továbbra is tanácsos e-mailben kiküldeni, a rendezvényekről pedig a Facebook-ról értesülnek leginkább a hallgatók. A jövőre nézve előrelépés lenne előre felvenni a kapcsolatot az oktatókkal és a regisztrációs időszak környékén egyben kiküldeni a speci-ajánló e-mailjeket, sok különálló levél helyett. Több eseményünkről jelent meg beszámoló jellegű cikk a Tétékás Nyúzban, ezeket közül néhányat magam is írtam ('SKÜ, TDK és szakdolgozat hét, Fiziqs Bevonó,...), néhányat pedig más aktív fizikushallgatók.

**Rendezvények, EHB**

Az EHB-val való együttműködés céljából állandó meghívottként eljártam az elnökségi üléseikre és igyekeztem tartani a kapcsolatot az EHB és a SzaB, TTK HÖK között. A szakterületen az elmúlt ciklusban meglehetősen sok kisebb-nagyobb program valósult meg, ezekhez a humán erőforrást főképp az EHB elnöksége és további segítők biztosították, több rendezvény szervezésében én is részt vettem vagy felvettem/tartottam a kapcsolatot a pár-szervező szakkal. Néhány fontosabbat eseményt kiemelnék:

TDK és szakdolgozat hét: a minden évben megrendezendő programok közül ez tartozik a legszakmaibb kategóriába, így fontos ennek a továbbiakban is nagy figyelmet szentelni. A legutóbbi alkalommal is minőségi előadásokkal, sok témavezetővel több kutatóközpontból várta a hallgatókat. Bár a hétvégéről hétre váltás is azt szolgálta, hogy több hallgatónak megfeleljen az időpont, a résztvevők számán továbbra is növelni lehetne, a hirdetési stratégia és a programbontás átgondolása remélhetőleg segítene ezen.

**Nyílt Nap:** mivel idén először vettem részt Nyílt Nap szervezésében, meglepett, hogy egy ilyen jellegű rendezvény szervezésében mennyire jelentős részt vállalnak a hallgatók. A fizika szakos előadások megítélésem szerint sikeresek voltak, továbbra is érdemes ezt a felállítást megtartani, miszerint az érdeklődők a tanulmányokról, az Intézetről, a hallgatói életről, az elhelyezkedési lehetőségekről is hallanak, illetve egy szakmai témájú előadást is meghallgatnak, a laborokat lehet évről évre variálni. A stand fejlesztéséhez tervezünk egy kísérleteket és kísérletekben tapasztalt embereket elérhetőségét tartalmazó összeállítást, ennek megvalósítására ígéretet kaptam.

**Bevonó**: a közös közéleti bevonón több szervezet/csoportosulás került bemutatásra (TTK HÖK, Fizika SzaB, Mentorrendszer, Mafihe, EHB, BYMS), így a hallgatók egyszerre értesülhettek minden közéleti lehetőségről a szakterületen. Bár újszerűnek számít a szakterületen, de ezt a formát a továbbiakban is szerencsés megtartani, amennyiben továbbra is elegendő embert vonz, ami idén

teljesült szerintem. A jövőre nézve a programot ki lehet egészíteni lazább, csapatépítő jellegű résszel, hogy népszerűbb legyen.

**Gravitációs Hullám Party:** ez is egy új jellegű rendezvény volt a szakterületen, melynek sikere arra bátorít, hogy merjünk belevágni újabb típusú rendezvényekbe (pl.előadás és kocsmázás társítása). Bár meglehetősen rövid idő alatt lett megszervezve, az intenzív hirdetés, illetve a téma aktualitásának (is) köszönhető sok külsős növelte a résztvevők számát.

**Biofizika felező:** bár eleinte viszonylag kevés visszajelzés érkezett a Facebook eseménynél, (vélhetőleg a belépés ingyenessé tétele miatt is) a rendezvényen mégis a kezdeti visszajelzéseknél jóval többen megjelentek. A szakok közötti kapcsolatok kialakítására és erősítésére fontosnak tartom a közös, barátságbuli jellegű rendezvényeket,tanúlságképp az időzítésre és az elkért jegyár ellenében felkínált szolgáltatásokra érdemes odafigyelni.

**Gólyatábor**

Az elmúlt ciklus szakterületi csoport üléseinek témája a gólyatábor volt. Többször felmerült és átgondolásra került az alacsony részvételi arány és az egy gólyafőre jutó költségek miatt az, hogy más szak(ok)kal közösen szervezzük meg a tábort. Ez a lehetőség egyhangúan elvetésre került a kérdőívekből is látszodó más táboroktól eltérő profil, különböző igények és programtípusok miatt. A szakterület ennek ellenére hajlandóségot mutat a korábbi évek hiányosságainak leküzdésére, így az idei gólyatábori programfelelősi pályázat is egy új irányt képvisel, ami vélhetőleg jobban megfelel a gólyák igényeinek, ami növeli a részvételi arányt, így egyben költséghatékonyabb is.

**Mentorrendszer**

A mentorrendszerre is támaszkodva igyekszünk a gólyatábort fellendíteni, így augusztusban mentor-gólya találkozókat tervezünk, ahol a tábor előtt ismerkedhetnek az új hallgatók. Emellett bevezetésre került a mentorok párosítása, ez kedvez a gólyatáborba bevezetett csapatos jelleghez is, de továbbra is meghagytuk a lehetőséget, hogy a gólyák a számukra szimpatikus mentort válasszák. A fenti változások indokolták, hogy idén több mentort válogattunk be, melyek közül egy időközben visszamondta, így jelenleg tíz fős a mentorgárda.

**SzaB és SzaC**s

A legutóbbi ciklus meglehetősen sok képviselővel és póttaggal indult, ám elég nagy volt a lemorzsolódás. A következő ciklus SzaB tagjainak száma szerényebb, viszont remélhetőleg a közéletben való jártasság miatt ez a lemorzsolódás nem lesz tapasztalható. Bár a szakterületi csoport feladatait az EHB ellátja, úgy gondolom a velük való együttműködésen túl, a következő lépés egy állandó SzaCs közösség kialakítása.

**Delegáltságok, fogadóórák**

Az elmúlt ciklusban delegáltságaimnak eleget tettem, egy-két Választmányon nem tudtam részt venni és a fogadóóráimat is megtartottam vagy ennek hiányát igyekeztem a honlapon jelezni. A szakterületi delegáltak SzaB-on mindig beszámoltak.

**Záró gondolatok**

Az elmúlt egy év számomra sok újdonsággal szolgált, hiszen viszonylag rövid ideje voltam az Egyetem polgára, amikor tisztségviselő lettem. Próbáltam a szakterület hiányosságait feltérképezni és azok foltozására, fejlesztésére újításokat kezdeményezni. A befektett munka egyik gyümölcseként könyvelem el a jelenlegi gólyaévfolyam összetartását, melynek magja a gólyatáborban összeszokott csapat.

A ciklus lejártával nem tervezek továbbra is tisztségviselőként tevékenykedni, bár még néhány futó projektben kiveszem a részem (pl.Szakiránytájékoztató, Msc felvételi hallgatói delegáljainak keresése). Sajnos jelenleg szakterületi koordinátor tisztségre nincs utódjelölt, de ennek keresésében, utódképzésében és fenti tapasztalatok, ötletek átadásában továbbra is szeretném a SzaB munkáját segíteni. Köszönöm mindenkinek az együttműködést.

Budapest, 2016.május 10.

Berekméri Evelin

fizika szakterületi koordinátor